दीवारों पर लगी कोई भी नॉब्स (knobs), आउटलेट कवर्स, लाइट स्विच फेस्प्लेट्स, थर्मोस्टैट और अन्य आइटम देख कर निकाल लीजिये। स्मूथ सतह से, जिस पर कोई अवरोध न हो, शुरू करने से काम बहुत अधिक सुगढ़ता से हो सकेगा।  अधिकांश एक्सेण्ट्स (accents) को केवल स्क्रू खोल कर हटाया जा सकता है। यह ध्यान रहे कि छोटी-छोटी चीज़ें जैसे फेसप्लेट या सेपेरेटर (seperater) तथा स्क्रूज़ को आप संभाल कर रखें ताकि वे जहां से निकले हैं, वहीं लगाए जा सकें।  जिन एक्सेण्ट्स को भी आप हटा न सकें, उनको पेंटर्स टेप से बाद में ढका जा सकता है। जब तक आप अपना प्रोजेक्ट पूरा नहीं कर लेते हैं, तब तक के लिए आस-पास के फ़र्नीचर, एप्लायंसेज, और दूसरे सामानों को कहीं और रख दीजिये। अगर जगह की समस्या हो तो इन सभी सामानों को उस दीवार से दूर हटा दीजिये जिसे आप पेंट करने जा रहे हों। बाकी सभी फ़र्नीचर को किसी कपड़े या प्लास्टिक शीट से ढक दीजिये ताकि वो सुरक्षित रहे।  अपहोल्स्ट्री के कपड़ों से पेंट छुड़ा पाना लगभग असंभव होता है, इसलिए बेहतर यही होगा कि चाहे आपका फ़र्नीचर दीवार से सुरक्षित दूरी पर ही क्यों न रखा हो, तब भी उसकी सुरक्षा सुनिश्चित कर ली जाये। सभी इलेक्ट्रॉनिक सामानों को प्लग निकाल कर कहीं ऐसी जगह रख दीजिये जहां उनको नुकसान न पहुँच सके। एक कैनवस ड्रॉप क्लॉथ या प्लास्टिक टार्प फैला लीजिये ताकि आपके काम शुरू करने के बाद, छींटे और टपकना उसी पर हो। सबसे अच्छी सुरक्षा के लिए ड्रॉप क्लॉथ दीवार के बेस तक फैला होना चाहिए।  कवर करने के लिए अखबार और बेडशीट्स जैसी महीन चीज़ों को जाने ही दीजिये, क्योंकि ये आम तौर पर इतने महीन होते हैं कि पेंट इनमें से छन गीला कर ही देगा।  पूरे फर्श को ढकने की ज़रूरत नहीं है। जब आप दीवार के एक सिरे से दूसरे की ओर बढ़ रहे हों तब आप ड्रॉप क्लॉथ को ज़रूरत के अनुसार खिसकाते रह सकते हैं। एक साफ़ कपड़े या स्पंज को गुनगुने पानी और माइल्ड लिक्विड डिटर्जेंट (mild liquid detergent) में भिगो लीजिये, उसके बाद अतिरिक्त पानी को निचोड़ दीजिये। दीवार के ऊपर से नीचे तक कपड़े को फिराइए ताकि धूल या अन्य गंदगी जो पेंट के ठीक से फैलने के रास्ते में आ सकती है, वो साफ़ हो जाये।  हल्के हाथ का इस्तेमाल करिए – आप दीवार को केवल साफ़ करना चाहते हैं, उसे भिगोना नहीं चाहते हैं। रसोई या बेसमेंट जैसे अधिक गंदगी वाले क्षेत्रों में दीवार पर चिपकी हुई गंदगी और ग्राइम (grime) को छुड़ाने के लिए थोड़ा सा डाइल्यूट (dilute) किया हुआ टीएसपी (ट्राई सोडियम फॉस्फेट) (trisodium phosphate) उपयोगी होगा। पेंटर्स टेप का इस्तेमाल, दीवार के टॉप और बॉटम पर और दरवाज़ों के पास ट्रिम को बचाने के लिए किया जा सकता है। यह उन एक्सेंट्स के ऊपर लगाने के काम भी आ सकता है जिनको निकालना एक सिरदर्द हो सकता है, जैसे कि डिमर स्विच आदि। बस यह ध्यान रहे कि टेप के किनारे सही लगे हों वरना आपका पेंट लॉप साइडेड (lopsided) हो सकता है।  पेंटर्स टेप आपको किसी भी इमप्रूवमेंट स्टोर में, तथा सभी प्रमुख सुपरमार्केट्स तथा फ़ार्मेसीज में मिल सकता है। विभिन्न आकार के टेप ले लीजिये इससे आपको उन्हें लगाने में फ्लेक्सिबिलिटी (flexibility) रहेगी तथा साथ में आपको यह सावधानी बरतने में अधिक कवरेज मिलेगा, कि पेंट ग़लती से कहीं दीवार के किसी अन्य भाग पर न लग जाये।
Remove all accessories from the wall. Clear your work area of furniture. Lay down a drop cloth. Clean the surface of the wall gently. Cover adjacent surfaces with painter’s tape.